Na podlagi 57. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZIntPK-C, 203/20 – ZIUPOPDVE, 202/21 – odl. US, 3/22 – ZDeb; v nadaljevanju ZJU) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), 203/20 – ZIUPOPDVE, 119/21 – ZČmlS-A, 202/21 – odl. US, 15/22, 54/22- ZUPŠ-1, 114/23 in 136/23 - ZIUZDS)

**Ministrstvo za obrambo**, **Uprava Republike Slovenije za zaščito in reševanje**, Vojkova cesta 61, 1000 Ljubljana

objavlja **javno objavo** za zasedbo prostega strokovno tehničnega delovnega mesta:

**OPERATER V CENTRU ZA OBVEŠČANJE VI (m/ž) – 2 delovni mesti,**

**(šifra DM 1063), za nedoločen čas s polnim delovnim časom in trimesečnim poskusnim delom v Upravi Republike Slovenije za zaščito in reševanje,**

**Uradu za obveščanje in alarmiranje, Centru za obveščanje Republike Slovenije.**

Kandidati, ki se bodo prijavili na prosto strokovno tehnično delovno mesto, morajo izpolnjevati naslednje pogoje:

**Zahtevana izobrazba**:

* višje strokovno izobraževanje/ višja strokovna izobrazba,
* višješolsko izobraževanje (prejšnje)/ višješolska izobrazba (prejšnja).

**Zahtevane delovne izkušnje**:

* najmanj 2 leti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira, pri čemer se upošteva čas opravljanja takega dela in stopnja izobrazbe.

Delovne izkušnje se dokazujejo **z verodostojnimi listinami**, iz katerih sta razvidna čas opravljanja dela in stopnja izobrazbe.

**Posebni pogoji:**

* dovoljenje za dostop do tajnih podatkov stopnje »zaupno« (Z, Z-E,Z-N).

**Želena znanja, sposobnosti in lastnosti:**

* angleški jezik SLP 2221,
* rokovanje s tehničnimi sredstvi zvez,
* osnovna raven znanja drugega tujega jezika.

**Delovne naloge:**

|  |
| --- |
| * opravljanje dispečerske službe in rokovanje z ostalimi tehničnimi sredstvi in sredstvi zvez,
 |
| * izvajanje nalog nacionalne kontaktne točke,
 |
| * prejemanje, obdelovanje in prenašanje informacij ter ukrepov,
 |
| * priprava poročil, informacij in drugih gradiv ter statistična obdelava podatkov,
 |
| * zagotavljanje tehničnih in drugih pogojev za delovanje organov vodenja, enot in služb ter operativni sestav pri izvajanju operativnih nalog zaščite, reševanja in pomoči,
 |
| * posredovanje odločitev pristojnih organov vodenja za izvajanje zaščite, reševanja in pomoči,
 |
| * objavljanje nujnih pozivov, razglasov ter drugih sporočil v sredstvih javnega obveščanja,
 |
| * izvajanje obveščanja in alarmiranja prebivalcev ter obveščanja, alarmiranja in aktiviranja izvajalcev nalog zaščite, reševanja in pomoči,
 |
| * sodelovanje pri vzdrževanju enotne podatkovne baze o silah in sredstvih za zaščito, reševanje in pomoč in drugih enotah, organih in službah,
 |
| * sodelovanje pri usposabljanju vključenih v sistem varstva pred naravnimi in drugimi nesrečami,
 |
| * opravljanje drugih zahtevnejših nalog,
 |
| * izvajanje drugih nalog s področja dela uprave po odredbi nadrejenega.«
 |

**Prijava se vloži na posebnem priloženem obrazcu »VLOGA ZA ZAPOSLITEV«, z natančno izpolnjenimi vsemi rubrikami. Prijave, ki ne bodo vključevale obrazca, ne bodo upoštevane v izbirnem postopku.**

Izbirni postopek bo potekal v več kot eni fazi (z izločanjem kandidatov), kjer se bo med drugim upoštevalo delovne izkušnje na področju zaščite in reševanja ter poznavanje sistema varstva pred naravnimi in drugimi nesrečami.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/06 in 104/10) se kandidati, ki ne izpolnjujejo natečajnih pogojev, ne bodo uvrstili v izbirni postopek.

Če v zvezi z izbranim kandidatom po opravljenem predhodnem zdravstvenem pregledu ne bo ugotovljenih zadržkov, bo delovno razmerje sklenjeno za **nedoločen čas,** s polnim delovnim časom, v neenakomerno razporejenem delovnem času (**delo v turnusu 12 ur**). Delo se bo opravljalo v Upravi Republike Slovenije za zaščito in reševanje, Uradu za obveščanje in alarmiranje, Centru za obveščanje Republike Slovenije na naslovu Vojkova cesta 61 v Ljubljani oz. v drugih uradnih prostorih, kjer Uprava Republike Slovenije za zaščito in reševanje opravlja svoje naloge.

Delovno mesto je uvrščeno v 26. plačni razred (osnovna plača 1.268,04 EUR bruto, 867,02 EUR neto, neto plača ne vključuje dodatka za delovno dobo in dodatka zaradi neenakomerno razporejenega delovnega časa; delo med vikendi, prazniki, nočno delo).

Kandidate vabimo, da vložijo prijavo v pisni obliki **(OBVEZNO NA PRILOŽENEM OBRAZCU »VLOGA ZA ZAPOSLITEV«)**, ki jo pošljejo v zaprti ovojnici **z označbo**: »Za javno objavo na prosto delovno mesto **OPERATER V CENTRU ZA OBVEŠČANJE VI** št. zadeve **110-146/2024**«, **na naslov** Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku 14 dni** po objavi na spletnem portalu državne uprave GOV.SI in Zavodu Republike Slovenije za zaposlovanje, torej do vključno 11. 7. 2024. Za pisno obliko prijave se šteje tudi elektronska oblika, poslana na **elektronski naslov** glavna.pisarna@mors.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni. Obvestilo o končanem izbirnem postopku bo objavljeno na spletnem mestu državne uprave GOV.SI na naslovu <http://www.gov.si/>zbirke/delovna-mesta.

informacije o izvedbi javne objave je možno dobiti na telefonski številki 01/471 10 61, pri Andreji Marinko.